armvectores/hy_wikipedia_2023 huggingface dataset:
Հակոբ Մծբնացի

Հակոբ Մծբնացի (Մծբինի սուրբ Հակոբ հայրապետ, 3-րդ դար, Մծբին, Միջագետք (Հռոմեական նահանգ), Հին Հռոմ - 338, Մծբին, Միջագետք (Հռոմեական նահանգ), Հին Հռոմ), 4-րդ դարի եկեղեցական գործիչ (մահացել է 350), համարվում է Մեծ Հայքում քրիստոնեությունը քարոզողներից մեկը։ Պատմությանը հայտնի առաջին անձնավորությունն է, որը փորձել է բարձրանալ Արարատ լեռը։ 338-ին կազմակերպել է հայրենի Մծբին քաղաքի 70-օրյա պաշտպանությունն ընդդեմ պարսկական զորքի։ Հայ Առաքելական Եկեղեցու կողմից դասվել է սրբերի շարքը, Մծբինի սուրբ Հակոբ հայրապետի հիշատակը տոնվում է Դ Հիսնակաց կիրակիին նախորդող շաբաթ օրը։ Նրա վարքը, որ գրել է Մար Ավգինը գրաբար են թարգմանել և 1814 թ. հրատարակել Վենետիկի Մխիթարյանները (Լիակատար վարք և վկայաբանութիւն սրբոց, հատ 10, Վենետիկ, 1814)։
Հայաստանի տարածքում ստեղծվել են, գործել և գործում են Սուրբ Հակոբ անունով մի շարք եկեղեցիներ։


== Ծանոթագրություններ ==


== Արտաքին հղումներ ==
Սուրբ Հակոբ (Մծբնեցի) հայրապետ Archived 2010-11-27 at the Wayback Machine.
Մագերնո

Մագերնո (իտալերեն՝ Magherno), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 1534 մարդ 2008 թվականի մարդահամարի տվյալների, բնակչության խտությունը կազմում է 307 մարդ/կմ²։ Զբաղեցնում է՝ 5 կմ2 տարածք։ Հեռախոսային կոդ՝ 0382։ Փոստային ինդեքս՝ 27010։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0382 966913
Էլեկտրոնային հասցեն՝ info@comune.magherno.pv.it
Պաշտոնական կայք՝ http://www.comune.magherno.pv.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դիբրովա (գյուղ, Իզյումի շրջան)

Անվան այլ կիրառումների համար տե՛ս՝ ԴիբրովաԴիբրովա (ուկրաիներեն՝ Діброва), գյուղ Ուկրաինայի Խարկովի մարզի Իզյումի շրջանում։
2001 թվականի տվյալներով Դիբրովա գյուղում բնակվում էր 393 մարդ։ Բնակավայրը զբաղեցնում է 0,468 կմ² տարածք։ Բնակչության խտությունը կազմում էր 839,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիանա

Անվան այլ կիրառումների համար տե՛ս՝ Տիանա (այլ կիրառումներ)Տիանա (իսպ. Tiana) մունիցիպալիտետ Իսպանիայում։ Մտնում է Բարսելոնա պրովինցիայի, Կատալոնիա ինքնավար համայնքի կազմի մեջ։ Մունիցիպալիտետը գտնվում է Մարեսմե շրջանի կազմում։ Տարածքը զբաղեցնում է 7,9 կմ²։ Բնակչությունը՝ 7774 մարդ ( 2010 թվականի տվյալներով)։


== Արտաքին հղումներ ==
Պաշտոնական կայքէջ
Patrimonio histórico-artístico de Tiana
Tiana Winter Fest MYSPACE OFICIAL
Կորլյուկովո (գյուղ, Զենկովի շրջան)

Կորլյուկովո (ուկրաիներեն՝ Корлюкове), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Կորլյուկովո գյուղում բնակվում էր 27 մարդ։ Բնակավայրը զբաղեցնում է 0,572 կմ² տարածք։ Բնակչության խտությունը կազմում էր 47,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրանկիցա Միխայլովիչ

Բրանկիցա Միխայլովիչ (սերբ.՝ Бранкица Михајловић, ապրիլի 13, 1991(1991-04-13), Գորնի Ռահիչ, Բրչկո, Brčko District), սերբ վոլեյբոլիստուհի, Թուրքիայի «Ֆեներբախչե» ակումբի և Սերբիայի հավաքականի հարձակվող։ Աշխարհի գավաթի արծաթե մեդալակիր, Եվրոպայի առաջնության բրոնզե մեդալակիր, Եվրոլիգայի, Աշխարհի  առաջնության գրան պրի մրցանակակիր, Բաքվում կայացած Եվրոպական խաղերի առաջատար։ Մասնակցել է Լոնդոնի ամառային Օլիմպիական խաղերին։ Ռիո դե Ժանեյրոյում կայացած օլիմպիական խաղերի արծաթե մեդալակիր է։


== Կենսագրություն ==
Բրանկիցա Միխայլովիչը ծնվել է 1991 թվականի ապրիլի 13-ին Խորհրդային Սերբիայի Բրչկո մունիցիպալիտետի Գորնի Ռահիչ գյուղում, Հարավսլավիայի Սոցիալիստական Ֆեդերատիվ Հանրապետություն (այժմյան՝ Սերբիայի Հանրապետություն)։ Ակտիվորեն մասնակցել է վոլեյբոլի խաղերին` սկսած վաղ մանկությունից, 2006-2009 թվականներին խաղացել է տեղական «Եդինստվո» ակումբում և միջազգային մրցույթներին ներկայացրել է Բոսնիան և Հերցեգովինան, ապա մի քանի մրցաշրջաններում նա փորձել է իրեն շվեյցարական և կորեական ակումբներում, իսկ 2012 թվականին տեղափոխվել է ֆրանսիական «Ռասինգ» ակումբ և ներկայացրել է Սերբիան։
2012 թվականին մեծահասակների միջազգային մակարդակում առաջին լուրջ հաջողությանը հասել է, երբ ներառվել է Սերբիայի ազգային հավաքականի հիմնական կազմում և հանդես է եկել Կարլովի Վարիում կանանց «Եվրոլիգայի» մրցաշարում հանդես է եկել, որտեղից բերել  է բրոնզե մրցանակ։ Շնորհիվ մի շարք հաջող ելույթների՝ արժանացել է Լոնդոնի ամառային Օլիմպիական խաղերին երկրի պատվը պաշտպանելու իրավունքին, բայց այստեղ սերբերը վատ են ելույթ ունեցել և իրենց խմբում չեն հավաքել ոչ մի միավոր և փլեյ օֆ չեն հասել։
2013 թվականին Միխայլովիչը տեղափոխվել է բրազիլական «Ունիլևեր» ակումբ, հաղթել է Բրազիլիայի առաջնությունում և արժանացել է արծաթե մեդալի Ցյուրիխի աշխարհի ակումբային առաջնությունում։ Միևնույն ժամանակ, Սերբիայի ազգային հավաքականի կազմում նա 3-րդ տեղն է զբաղեցրել Սապորոյի համաշխարհային գրան պրիում։ Մի տարուց միացել է ճապոնական «Հիսամիցու Սպրինգս» ակումբին, թեև Ճապոնիայում  նշանակալի հաջողությունների չի հասել։
2015 թվականից ի վեր նա թուրքական «Ֆեներբախչե» ակումբի հարձակվողն է, մասնավորապես դրա կազմում դարձել է Թուրքիայի գավաթակիր։ Շարունակելով ներկայանալ Սերբիայի վոլեյբոլի հավաքականի հիմնական կազմում Բաքվում, Բելգիայում և Նիդերլանդներում կայացած Եվրոպայի առաջնություններում նվաճել է բրոնզե մեդալներ։ Ճապոնիայի Աշխարհի գավաթում ստացել է արծաթե մեդալ՝ զիջելով միայն Չինաստանի հավաքականին։


== Ակումբներ ==
2006—2009՝  Եդինստվո (Բրչկո)
2009—2011՝  Վոլերո (Ցյուրիխ)
2011—2012՝  Հյոնդե Հիլսթեյթ (Սուվոն)
2012—2013՝  Ռասինգ (Կաննի)
2014—2015՝  Ունիլևեր (Ռիո դե Ժանեյրո)
2014—2015՝  Հիսամիցու Սպրինգս (Կոբե)
2015-ից՝  Ֆեներբախչե (Ստամբուլ)


== Նվաճումներ ==


=== Հավաքականի կազմում ===
Օլիմպիական խաղերի արծաթե մեդալակիր՝ 2016
Վոլեյբոլի Աշխարհի գավաթի արծաթե մեդալակիր՝ 2015
Եվրոպայի առաջնության բրոնզե մեդալակիր՝ 2015
Եվրոլիգայի բրոնզե մեդալակիր՝ 2012
Գրան պրիի բրոնզե մեդալակիր՝ 2013
Առաջին Եվրոպական խաղերի բրոնզե մեդալակիր՝ 2015


=== Ակումբների կազմում ===
Բրազիլիայի չեմպիոն՝ 2014
Թուրքիայի գավաթի հաղթող՝ 2015
Աշխարհի ակումբային առաջնության արծաթե մեդալակիր՝ 2014


== Ծանոթագրություններ ==


== Արտաքին հղումներ ==
Բրանկիցա Միխայլովիչ Archived 2012-12-16 at the Wayback Machine.
Էննու

Էննու (էստ․՝ Ennu), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հարավային ծովերի պատմվածքները

«Հարավային ծովերի պատմվածքները» (անգլ.՝ South Sea Tales), Ջեկ Լոնդոնի պատմվածքների ժողովածու, առաջին անգամ լույս է տեսել 1911 թվականին։ Պատմվածքների գործողոթյունների մեծամասնությունը կատարվում է Խաղաղ օվկիանոսի հարավային մասում կամ ծովային նավերի վրա։


== Կազմ ==
Մապուհի տունը (անգլ.՝ The House of Mapuhi, 1908)
Կաշալոտի ատամը (անգլ.՝ The Whale Tooth, 1908)
Մաուկի (անգլ.՝ Mauki, 1908)
Լա՛վ, լա՛վ, լա՛վ (անգլ.՝ Yah! Yah! Yah!, 1908)
Հեթանոս (անգլ.՝ The Heathen, 1908)
Սարսափելի Սոլոմոնյան կղզիները (անգլ.՝ The Terrible Solomons, 1908)
Անսանձելի սպիտակամորթը (անգլ.՝ The Inevitable White Man, 1908)
ՄքԿոյի հետնորդը (անգլ.՝ The Seed of McCoy, 1909)
Մերլո (գյուղ, Բոգոդուխովի շրջան)

Անվան այլ կիրառումների համար տե՛ս՝ ՄերլոՄերլո (ուկրաիներեն՝ Мерло), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1806 թվականին։
2001 թվականի տվյալներով Մերլո գյուղում բնակվում էր 458 մարդ։ Բնակավայրը զբաղեցնում է 3,15 կմ² տարածք։ Բնակչության խտությունը կազմում էր 145,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կազուս ֆեդերիս

Կազուս ֆեդերիս (լատ.՝ casus foederis), իրադրություն, որի առաջացման դեպքում գործողության մեջ են դրվում պետությունների՝ դաշնակցային պայմանագրով փոխադարձ օգնություն ցույց տալու պարտավորությունները։ Միջազգային իրավունքը նախատեսում է պետությունների անհատական և կոլեկտիվ ինքնապաշտպանության իրավունք։ Պետությունները կոլեկտիվ ինքնապաշտպանությունը կարող են իրագործել առանց նախնական համաձայնագրի կամ դաշնակցային հատուկ պայմանագրի հիման վրա, որը, այլ պարտավորությունների թվում, նախատեսում է նաև Կազուս Ֆեոդերիս։


== Տես նաև ==
Կազուս բելլի
S&P 500

S&P 500- ը՝ Standard and Poor's 500-ի հապավումն է Միացյալ Նահանգներում, որն իրենից ներկայացնում է 500 տեղական բաժնետոմսերից կազմված ֆոնդային շուկայի ինդեքս։ Բազմաթիվ ներդրողներ այն համարում են ամերիկյան ֆոնդային շուկայի լավագույն ցուցանիշ։ Ինդեքսը ընդգրկում է 500 առաջադեմ ընկերություններ և ծածկում է առկա շուկայական կապիտալիզացիայի մոտ 80% -ը։ Գործնականում 500 լիստինգային ընկերություններից շատերը ունեն միայն սահմանափակ ազդեցություն ինդեքսի դինամիկայի վրա։ S&P 500-ում տասը ակցիաների խոշորագույն ֆոնդերը ունեին համակցված կշիռ մոտ 26,6% 2021 թվականի հունիսի վերջի ինդեքսում։
S&P 500 ինդեքսը ստեղծվել է 1957 թվականին և հաշվարկվում է հիմքում ընկած բաժնետոմսերի միջին կշռված արժեքի հիման վրա, ուստի շուկայական ավելի բարձր վարկանիշ ունեցող բաժնետոմսերն ավելի մեծ ազդեցություն են ունենում ինդեքսի ընդհանուր արժեքի վրա։ 2005 թվականից ի վեր ինդեքսը հաշվի է առնում ազատ շրջանառության մեջ բաժնետոմսերի քանակը։
Ընկերությունների ընտրության հիմնական չափանիշը շուկայական կապիտալիզացիան է, սակայն հաշվի են առնվում բաժնետոմսերի իրացվելիությունը, աճի տեմպերը, ընկերության գործունեության տեսակը։ Ֆինանսական, տեղեկատվական տեխնոլոգիաների և էներգետիկայի ակցիաները կազմում են ցուցանիշի արժեքի գրեթե կեսը։ Եթե ​​ընկերությունն այլևս չի համապատասխանում վերը նշված պահանջներին, դա չի հանգեցնում անհապաղ ջնջման։ Ինդեքսից հանելու հիմնական պատճառը վաճառքն է կամ միաձուլումը։
2003 թվականի սկզբից գոյություն ունի S&P 500 EWI ինդեքսը, որում բոլոր 500 մասնակիցներն ունեն հավասար կշիռ ՝ 0.2%: Ինդեքսը ճշգրտվում է եռամսյակային կտրվածքով։


== Ծանոթագրություններ ==
8 Days of Christmas

Սուրբ Ծննդյան 8 օրերը, ալբոմ-կոմպիլիացիա է։ Հրատարակվել է 2001 թվականի հոկտեմբերի 30-ին։


== Կոմպոզիցիաների ցանկ ==
«8 Days of Christmas» -Բնօրինակ երգը, հիմնված է՝ «Սուրբ Ծննդյան 12 օրերը» դասական երաժշտության հիման վրա։
«Winter Paradise»
«A „DC“ Christmas Medley»
«Silent Night»
«Little Drummer Boy»
«Do You Hear What I Hear»
«White Christmas»
«Platinum Bells»
«O' Holy Night»
«Spread a Little Love on Christmas Day»
«This Christmas»
«Opera of the Bells»
«The Proud Family»
Պրահյան հռչակագիր եվրոպական խղճի և կոմունիզմի մասին

Պրահյան հռչակագիր եվրոպական խղճի և կոմունիզմի մասին (կամ՝ Պրահյան հռչակագիր), եվրոպական քաղաքական գործիչների, նախկին քաղբանտարկյալների և պատմաբանների կողմից 2008 թ. հունիսի 3-ին ստորագրված հռչակագիր։ Դրա նպատակն էր կոմունիստական ոճիրների դատապարտությունը և վերջիններիս ներառումը կրթական ծրագրերում։ Հռչակագիրը ստորագրվել է «Եվրոպական խիղճը և կոմունիզմը» վերնագրով գիտաժողովի փակման ժամանակ։ Գիտաժողովը տեղի ունեցավ Պրահայում 2008 թ. հունիսի 2-3-ին Չեխիայի Խորհրդարանի Վերին Պալատի շենքում։
Հռչակագրի հիմնադիր ստորագրողներից են Չեխիայի նախկին նախագահ Վացլավ Հավելը, Լիտվայի նախկին նախագահ Վիտաուտաս Լանդսբերգիսը, նախկին քաղբանտարկյալներ Չեխիայից և Արևելյան Եվրոպայի ուրիշ երկրներից, Եվրոպական Խորհրդարանի պատգամավորներ, պատմաբաններ և լրագրողներ։ Աջակցության նամակ ուղարկեց Ֆրանսիայի նախագահ Նիկոլա Սարկոզին, Միացյալ Թագավորության նախկին վարչապետ Մարգարետ Թետչերը, Կանադայի պետքարտուղար Ջեյսըն Քենին, ԱՄՆ-ի Ազգային Անվտանգության նախկին խորհրդատու, ծագումով լեհ Զբիգնև Բժեզինսկին։
Պրագայի հռչակագրով մեկնարկվեց Պրահյան գործընթացը (չշփոթել ղարաբաղյան հակամարտությանն առնչվող մյուս Պրահյան գործընթացի հետ)։ Եվրամիությունը և ԵԱՀԿ-ն ընդունեց Ստալինիզմի և նացիզմի զոհերի եվրոպական հիշատակի օրը, որպես ամբողջատիրական վարչակարգերի զոհերի միջազգային հիշատակի օր։ 2011 թ. հոկտեմբերի 14-ին Վիշեգրադյան քառյակի վարչապետները Պրահայում հիմնադրել են Եվրոպական հիշատակի և խղճի պլատֆորմը։
Ռուբյանա

Ռուբյանա (իտալերեն՝ Rubiana), կոմունա Իտալիայի Պիեմոնտ մարզի Թուրին գավառում։
Բնակչությունը՝ 2.048 մարդ (2008 թվականի տվյալներով)։ Բնակչության խտությունը՝ 77 մարդ/կմ²։ Տարածքը՝ 27 կմ²։ Փոստային ինդեքսը՝ 10040։ Հեռախոսային կոդը՝ 011։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
ՅՈՒՆԵՍԿՕ-ի կուրիեր

«ՅՈՒՆԵՍԿՕ-ի կուրիեր», եռամսյա հաճախականությամբ տպագրվող պարբերագիրը մի քանի լեզուներով հրատարակվում է ՅՈՒՆԵՍԿՕ գործակալության կողմից 1948 թվականից։ Ամսագրի միջոցով ՅՈՒՆԵՍԿՕ-ն նպատակ է հետապնդում աջակցել անդամ երկրների գաղափարներին, մտքեր փոխանակել կրթության, գիտության և մշակույթի հետ կապված միջազգային նշանակության թեմաներով։ Ամսագրի յուրաքանչյուր համարը նվիրված է ՅՈՒՆԵՍԿՕ-ի առաջնահերթ խնդիրներից մեկին։


== Պատմություն ==

«ՅՈՒՆԵՍԿՕ-ի կուրիեր» պարբերականը հիմնադրվել է 1947 թվականից, կազմակերպության ստեղծումից երկու տարի անց։ Առաջին համարը տպագրվել է 1948 թվականին։
2006 թվականի մարտին թողարկվեց պարբերականի առցանց տարբերակը, որը ներկայացված էր վեց լեզուներով՝ անգլերեն, ֆրանսերեն, իտալերեն արաբերեն, իսպաներեն, ռուսերեն, իսկ այսօր արդեն նաև պորտուգալերեն, էսպերանտո, չինարեն, սարդիներեն։ 2018 թվականի հոկտեմբերից Cademia Siciliana ընկերության կողմից թողարկվում է նաև պարբերականի սիցիլերեն տարբերակը։ 1990-2002 թվականներին կազմակերպվեց և թողարկվեց պարբերականի ուկրաիներեն տարբերակը։
Տպագրումն իրականացվում է սահմանափակ քանակով։ Ի տարբերություն տպագրված պարբերականի, առցանց պարբերականն ստանալու համար կարելի է գրանցվել և ստանալ անվճար։
Պարբերականը թողարկվում է Attribution-ShareAlike 3.0 IGO (CC-BY-SA 3.0 IGO) արտոնագրով։


== Գրականություն ==
«ՅՈՒՆԵՍԿՕ-ի կուրիեր»-ը 30 տարեկան է։ Անթոլոգիա. / Հրատ. Ի.Ն. Բարիչև և ուրիշներ — Մոսկվա:Պրոգրես, 1990.


== Ծանոթագրություններ ==


== Արտաքին հղումներ ==
Страница журнала на сайте НЭБ
Վլադիմիր Ռենգարտեն

Ռենգերտեն Վլադիմիր Պավլովիչ (1882 - 1964), խորհրդային երկրաբան և հնէաբան, ԽՍՀՄ ԳԱ թղթ․ անդամ (1946 թ.)։ 
Ավարտել է Պետերբուրգի լեռնային ինստիտուտը (1908 թ.)։ Աշխատել է Երկրբ․ կոմիտեում (1908 թվականից), ինչպես նաև ԽՍՀՄ ԳԱ երկրբ․ գիտությունների ինստ-ում (1941 թվականից), Ֆ․ Ն․ Չեռնիշովի անվան երկրաբանական թանգարանի տնօրեն (1947-1949 թթ.)։ Հիմնական աշխատությունները վերաբերում են Կովկասի ռեգիոնալ երկրաբանությանը, գլխավորապես տեկտոնիկային, շերտագրությանը և հնէաբանությանը։ Կատարել է Կովկասի տեկտոնական շրջանացումը՝ համեմատելով այն Պամիրի հետ։ Մշակել է Կովկասի կավճի ժամանակաշրջանի նստվածքների շերտագրական սխեման։ Հնէաբանական հետազոտություններում Ռենգերտենը հատուկ ուշադրություն է դարձրել կավճի և մասամբ պալեոգենի ֆաունայի կարգաբանությանը, ֆիլոգենեզին և հնէակենսաաշխարհագրությանը։ Պետական մրցանակ (1948 թ.)։
Պարգևատրվել է Լենինի և Աշխատանքային կարմիր դրոշի շքանշաններով։
Գրիգոր Խոջաջանյան

Խոջաջանյան, Չաքիկենց, Չաքիկյան, Գրիգոր Միքայելի (ծն. և մահ. թթ. անհտ.), XVIII դարի երկրորդ կեսի հայ ազատագրական շարժման և մշակութային գործիչ, Մադրասի խմբակի ղեկավարներից, հայ տպագրության երախտավոր։
Ծնվել է Նոր Ջուղայում (Իրան), սովորել տեղի հայկակական առևտրական դպրոցում։ Հետագայում ընտանիքով տեղափոխվել է Բասրա (այժմ՝ Իրաքում)։ Վաճառական հոր գործերով անցել է Հնդկաստան, առևտրական խոշոր գործառնություններ կատարել Իրանի, Թուրքիայի և Արևմտյան Եվրոպայի երկրների հետ՝ դառնալով հնդկահայ խոշորագույն խոջաներից։ Ժամանակակիցներից ստացել է «Խոջաջանյան» պատվանունը, որ հետո փոխարինել է ազգանվանը։
Մասնակցել է հայ հասարակական կյանքի իրադարձություններին, մտերմական կապեր ունեցել ժամանակի ակնառու գործիչներ Սիմեոն և Երեանցու, Շ. Շահամիրյանի, Էմին Հովսեփի, Մ. Բաղրամյանի և այլոց հետ։ Հայաստանի ազատագրման էմինյան ծրագրի (զորախմբեր ստեղծել, զինամթերք հայթայթել և այլն) իրագործմանը խոստացել է հատկացնել հարստության կեսը՝ պայմանով, որ ծրագրին հավանություն տա կաթողիկոսը։ Մասնակցել է Էմինին՝ հնդկահայերի տրամադրած 12000 ռուփիի հանգանակությանը, Մադրասի տպարանի հիմնադրմանը (1772), «Նոր տետրակ որ կոչի Յորդորակ», «Տետրակ ոչ կոչի նշաւակ», «Որոգայթ փառաց» քաղաքական-հրապարակախոսական երկերի նախնական մշակմանը։
1773 թ.-ին Շ. Շահամիրյանի հետ նամակ է գրել Սիմեոն Երևանցուն և հորդորել նրան՝ միանալու Հայաստանի ազատագրության իրենց ծրագրին։ Այն գործադրելու համար կաթողիկոսը պետք է միաբանեցներ վրաց թագավոր Հերակլ II-ին Խամսայի մելիքների հետ, դիմեր ռուսական կայսրուհի Եկատերինա II-ի օգնությանը, տեղեկություններ հավաքեր հայերի թվի մասին, հայ երիտասարդության մեջ տարածեր զինավարժություն։ իր հերթին կաթողիկոսը զգուշացրել է նրանց՝ հեռու մնալ այնպիսի գաղափարներից, որոնք կարող են գրգռել Հայաստանում օտար իշխողների վրեժխնդրությունը։ Այնուհետև Խոջաջանյանը միջոցներ է տրամադրել 1771 թ.-ին կառուցելու Էջմիածնի տպարանը (միայն շենքի կառուցմանը հատկացվել է 3106 ոսկի դրամ) և 1776 թ.-ին՝ թղթի գործարանը (7800 պարսկ. թուման)։ Խոջաջանյանը վարձել և Էջմիածին է ուղարկել ֆրանսիացի թղթագործ վարպետներ Բեյսոնին ու Դեսիորին՝ հոգալով նրանց եռամյա ծախսերը։
Խոջաջանյանի մասին հայտնի տեղեկությունները վերաբերում են մինչև 1789 - 1790 թթ.-ին։ Մահացել և թաղվել է Մադրասում։


== Գրականություն ==
Դիվան Հայոց պատմության, գիրք 8, Թ., 1908
Լեո, Երկ. ժող., հ. 3, գիււք 2, Ե.. 1973
Խորվաթերեն Վիքիպեդիա

Խորվաթերեն Վիքիպեդիա (խորվ.՝ Hrvatska Wikipedija), Վիքիպեդիա բազմալեզու և ազատ հանրագիտարանի Խորվաթերեն տարբերակն է։


== Վիճակագրություն ==
Այսօր՝ 8 Ապրիլի 2023-ին Վիքիպեդիայի Խորվաթերեն բաժինը ունի 214 342 հոդված։ Գրանցված են 290 955 մասնակից, նրանցից 509 կատարել են գոնե մեկ խմբագրում անցած 30 օրվա ընթացքում, իսկ 12 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 6 602 463-ը։


== Արտաքին հղումներ ==
Խորվաթերեն Վիքիպեդիա (խորվ.)
Ալդոլազ

Ալդոլազ, ֆերմենտ, որ պատկանում է ածխաջրային (–C–C–) կապերը քայքայող և սինթեզող լիազներին։ Էական դեր է կատարում կենդանական հյուսվածքներում ածխաջրերի անաերոբ քայքայման մեխանիզմում, ֆոտոսինթեզում և գլյուկոզա –6-ֆոսֆատի օքսիդացման ցիկլում։ Ալդոլազը գտնվում է բարձրակարգ բույսերի և կենդանիների հյուսվածքներում։ Բյուրեղային վիճակում ստացվել է մկանային հյուսվածքից։ Որոշ հիվանդությունների (օրինակ՝ սրտամկանի ինֆարկտ) դեպքում արյան մեջ Ալդոլազի ակտիվության որոշումն ունի ախտորոշիչ նշանակություն։ Ալդոլազի քանակը բարձրանում է նաև դերմատոմիոզիտի ժամանակ։


== Ծանոթագրություններ ==
Խադրակե (քաղաք)

Խադրակե (իսպ.՝  Jadraque), քաղաք և մունիցիպալիտետ Իսպանիայում, մտնում է Գվադալախարա նահանգի, ինչպես նաև Կաստիլա-Լա-Մանչա ինքնավար մարզի մեջ։ Մունիցիպալիտետը գտնվում է Լա-Ալկարիա շրջանում։ Տարածքը՝ 38.91 կմ2 ։ Բնակաչությունը 1639 մարդ (2010 թվականի մարդահամարով)։ Գավառական մայրաքաղաքից հեռու է 48 կմ։
Քաղաքի հովանավոր սուրբն է Սանտիսիմո Քրիստո դե լա Կրուզ կուեստաս։ Քաղաքից դուրս գտնվում է 16-րդ դարի համանուն ամրոցը։


== Քաղաքականություն ==


== Արտաքին հղումներ ==
Պաշտոնական էջ


== Ծանոթագրություններ ==
NGC 6467

NGC 6467 (այլ նշանակությունը՝ NGC 6468, UGC 11004, MCG 3-45-35, ZWG 112.58, NPM1G +17.0638, PGC 60972), պարուրաձև գալակտիկա Վահագնի համաստեղությունում։ Այս աստղագիտական մարմինը մտնում է Նոր ընդհանուր կատալոգի (NGC) բնօրինակ խմբագրության թվարկած ցուցակի մեջ։ Այս աստղագիտական մարմինը մի քանի անգամ է մտցվել Նոր ընդհանուր կատալոգ՝ NGC 6467 և NGC 6468 նշանակումներով։


== Ծանոթագրություններ ==


== Արտաքին հղումներ ==
Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
Տեղեկատվություն(անգլ.) Նոր ընդհանուր կատալոգի վերանայված տարբերակից
SIMBAD(անգլ.)
VizieR(անգլ.)
NASA/IPAC Extragalactic Database(անգլ.)
GC-ին նվիրված հրատարակությունների ցանկ 6467
Գելեք

Գելեք, գյուղ Արևմտյան Հայաստանում, Դիարբեքիրի վիլայեթի Մարդինի գավառում կամ Բիթլիսի վիլայեթի Սղերդի գավառում։ Գտնվում էր Տիգրիս գետի ափին, Սղերդ քաղաքից 27 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ջեյմս Հաթոն

Ջեյմս Հաթոն (անգլ.՝ James Hutton, հունիսի 3, 1726(1726-06-03)[…], Էդինբուրգ, Շոտլանդիա, Մեծ Բրիտանիայի թագավորություն - մարտի 26, 1797(1797-03-26)[…], Էդինբուրգ, Շոտլանդիա, Մեծ Բրիտանիայի թագավորություն), շոտլանդացի երկրաբան։ 
Գյուղատնտեսության հետաքրքրությունից դրդված, սկսել է ուսումնասիրել հողի բերրիությունը։ Հետազոտելով Մեծ Բրիտանիայի Էդինբուրգի շրջակայքի Հրաբխային ապարները՝ հանգել է, այսպես կոչված, «պլուտոնական» գաղափարին, ըստ որի՝ ապարների ծագման և հրաբխային ակտիվության միջև կապ գոյություն ունի։ Դրան հակադրվում էին «նեպտունականները», որոնք այլ տեսակետներ ունեին ապարների ծագման մասին։ 
Հաթոնի աշխատություններում առաջին անգամ ակնարկվեց այն մասին, թե ինչ ահռելի տևողություն ունի երկրաբանական ժամանակը։


== Ծանոթագրություններ ==
Նիյարի

Նիյարի, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Դերգաչիի շրջան

Դերգաչիի շրջան (ռուս.՝ Дергачёвский район), մունիցիպալ շրջան Ռուսաստանի Դաշնության Սարատովի մարզում։
Ստեղծվել է 1928 թվականին։ Վարչական կենտրոնը՝ Դերգաչի։


== Աշխարհագրություն ==
Շրջանի տարածքի մակերեսը կազմում է 4500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21118 մարդ։ Բնակչության խտությունը կազմում էր 4,69 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հարավաֆրիկյան Միություն (Առաջին համաշխարհային պատերազմ)

Հարավաֆրիկյան միությունը մտավ Առաջին համաշխարհային պատերազմի թատերաբեմ Մեծ Բրիտանիայի հետ միաժամանակ, և վերջինս էլ 1914 թվականի օգոստոսի 4-ին պատերազմ հայտարարեց Գերմանիային։
Հարավաֆրիկյան զորքերը մասնակցել են Աֆրիկայում գերմանական գաղութների դեմ գործողություններին, Արևմտյան ռազմաճակատի և Մերձավոր Արևելքի մարտական գործողություններին։ Աֆրիկացիները, որոնք կազմում էին երկրի սպիտակամորթ բնակչության մեծամասնությունը, դեմ էին պատերազմի մեջ մտնելուն։ Այնուամենայնիվ, Հարավային Աֆրիկայի ղեկավարությունը ճնշեց երկրում տիրող բոլոր անկարգությունները և ակտիվ մասնակցություն ունեցավ համաշխարհային պատերազմին։


== Ռազմական գործողությունները ԱՖրիկայում ==
Պատերազմի բռնկումով ակտիվ ռազմական գործողություններ ծավալվեցին Աֆրիկայում, որտեղ Գերմանիան ուներ գաղութներ։ Հարավաֆրիկյան զորքեր ուղարկվեցին Հարավարևմտյան Աֆրիկա՝ գեներալ Լուիս Բոտայի հրամանատարությամբ։ Այս գաղութում մարտերի ընթացքում հարավաֆրիկացիներին հաջողվեց հաղթել գերմանական գաղութային զորքերին և վերահսկողություն հաստատել այս գաղութի վրա։

Ի հավելումն դրա՝ հարավաֆրիկյան զորքերը գեներալ Յան Սմետսի հրամանատարությամբ մասնակցել են Արևելյան Աֆրիկայում գերմանական զորքերի դեմ մարտերին։ Այստեղ նրանց դիմադրեցին գերմանական զորքերը գեներալ Լետտով-Ֆորբեկի հրամանատարությամբ։ Համառ պայքար էր ընթանում, և կողմերից ոչ մեկը չկարողացավ հասնել հաղթանակի։ Այստեղ մարտերն ավարտվեցին միայն 1918 թվականի նոյեմբերին, երբ, իմանալով Գերմանիայի հանձնման մասին, Լետով Վորբեկը որոշեց վայր դնել զենքերը։


== Ռազմական գործողությունների այլ թատերաբեմեր ==

Հարավաֆրիկյան զորքերի մեկ հետևակային բրիգադ ուղարկվեց Ֆրանսիա՝ Արևմտյան ճակատում կռվելու համար։ Հարավաֆրիկյան զորքերը ակտիվ մասնակցություն ունեցան Արևմուտքում գերմանական զորքերի դեմ տարբեր գործողություններին։ Հարավաֆրիկացիները մասնակցել են Սոմի ճակատամարտին։ Նաև հարավաֆրիկյան որոշ ստորաբաժանումներ Եգիպտոսում և Պաղեստինում կռվել են թուրքական զորքերի դեմ։ Բացի այդ, մոտ 3000 հարավաֆրիկացիներ ծառայել են բրիտանական ռազմաօդային ուժերում։


== Արդյունքներ ==
Հարավաֆրիկյան Միությունը նշանակալի դեր խաղաց համաշխարհային պատերազմում Անտանտի հաղթանակի գործում՝ փաստացի Աֆրիկայում գրավելով երկու գերմանական գաղութներ։ Բրիտանական ռազմածովային ուժերն օգտագործում էին նաև հարավաֆրիկյան նավահանգիստները։
Կռիվների ընթացքում Հարավաֆրիկյան բանակը ունեցավ 7000 սպանված և 12000 վիրավոր։
Ըստ Վերսալյան պայմանագրի՝ Հարավաաֆրիկյան Միությունը մանդատ ստացավ Հարավային Աֆրիկայի նախկին գերմանական գաղութների համար։


== Ծանոթագրություններ ==


== Գրականություն ==
1914—1918 թթ. Առաջին համաշխարհային պատերազմի պատմությունը / խմբագրվել է Ի. Ի. Ռոստունովայի կողմից. — 2-րդ հատոր. — М.: Նաուկա , 1975. — 25 500 экз.
Պրոշչուրադի

Պրոշչուրադի (ուկրաիներեն՝ Прощуради), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Պրոշչուրադի գյուղում բնակվում էր 183 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիաուի նահանգի հյուսիսկենտրոնական մաս (մարզ)

Պիաուի նահանգի հյուսիսկենտրոնական մաս (պորտ.՝ Mesorregião do Centro-Norte Piauiense) վարչական մեզոշրջան Բրազիլիայում, մտնում է Պիաուի նահանգի մեջ։ Բնակչությունը կազմում է 1428000 մարդ 2005 թվականի տվյալով։ Զբաղեցված տարածքը 55 273.714 կմ²։ Բնակչության խտությունը 25.8 մարդ/կմ²։


== Վիճակագրություն ==
Համախառն ներքին արտադրանքը կազմել է 4 514 201 553,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 300,38 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Խորոշևկա (Պեչորայի վտակ)

Խորոշևկա (ռուս.՝ Хорошевка), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 1532 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058105
Կոդը ըստ հիդրոլոգիական հետազոտության (ՌԴ) — 103005810
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արտեսա դե Լեիդա

Արտեսա դե Լեիդա (բասկ.՝ Artesa de Lleida, կատ.՝ Artesa de Lleida), մունիցիպալիտետ Իսպանիայում։ Գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգրիա շրջանում։ Տարածքը կազմում է՝ 24,06 կմ2։ Բնակչությունը՝ 1525 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Pàgina oficial de l'Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Սկուպայա Պոտուդան (գետ)

Սկուպայա Պոտուդան  (ռուս.՝ Скупая Потудань), գետ Ռուսաստանում, հոսում է Բելորեցկի մարզում։ Գետաբերանը տեղակայված է Pwtwudan գետի ձախ ափին 59 կմ հեռավորության վրա։ Գետի երկարությունը 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 05010100812107000003478
Հիդրոլոգիական ուսումնասիրությունների կոդը - 107000347
Ավազանի կոդը - 05.01.01.008
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պասպաուլ (գետ)

Պասպաուլ  (ռուս.՝ Паспаул), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Փոքր Իշա ձախ ափով՝ 19 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ալեյ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  13010100312115100007319
Հիդրոլոգիական ուսումնասիրությունների կոդը - 115100731
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լև Կամենև

Լև Կամենև (ռուս.՝ Лев Льво́вич Ка́менев, 1833[…], Ռիլսկ, Կուրսկի նահանգ, Ռուսական կայսրություն - հունվարի 14 (26), 1886, Savvinskaya Sloboda), ռուս բնանկարիչ։


== Կենսագրություն ==
Լև Կամենևը ծնվել է Կուրսկի նահանգի Ռիլսկ գյուղում, մանր առևտրականի ընտանիքում։ Շուտով ընտանիքը տեղափոխվել է Աստրախան, որտեղ Լևը սովորել է տեղի քերականական դպրոցում, սակայն չի ավարտվել այն, քանի որ հայրն օգնականի կարիք ուներ իր սեփական խանութում։ Կոնստանտին Կորովինի պապիկը, նկատելով Լևի նկարչական հակումները, նրան 5000 ռուբլի գումար տվեց Պետերբուրգի արվեստի դպրոց ընդունվելու համար։ 1854 թվականին Լև Կամենևը մեկնում է Մոսկվա և ընդունվում Մոսկվայի գեղանկարչության, քանդակագործության և ճարտարապետության ուսումնարան Իվան Շիշկինի և Վասիլի Պերովի հետ։ Ուսումնարանում նրանց դասավանդում է Կառլ Ռաբուսը, իսկ նրա  մահից հետո՝ 1857 թվականից՝ Ալեքսեյ Սավրասովը։
1858 թվականին Կամենևին շնորհվում է 3-րդ դասի պրոֆեսիոնալ նկարչի կոչում, և նա դառնում է Մոսկվայի արվեստասերների հասարակության անդամ, որի միջոցներով երկու տարի մեկնում է արտերկիր և վարպետանում արևմտաեվրոպական արվեստագետների մոտ։ Դեպի Գերմանիա և Շվեյցարիա մեկնում է Իվան Շիշկինի հետ։
1860-1870-ական թվականները Կամենևի ստեղծագործական ծաղկուն շրջաններն էին։ Այդ տարիներին նրա «Ձմեռային ճանապարհ» աշխատանքը համալրեց Տրետյակովյան պատկերասրահի հավաքածուն։ 1869 թվականին «Ձմեռային տեսարան Մոսկվայի արվարձանում» և «Տեսարան Պորեչեի արվարձաններից» նկարների համար Կամենևը ստանում է Արվեստի ակադեմիայի բնանկարի ակադեմիկոսի կոչում և դառնում է Գեղարվեստական շրջիկ ցուցահանդեսների ընկերության հիմնադիր-անդամներից մեկը։ 1871-1884 թվականներին Կամենևը  մասնակցել է ընկերության կազմակերպած ցուցահանդեսներին։ 1886 թվականին մահացել է աղքատության և մենության մեջ։


== Պատկերասրահ ==

		
		
		
		
		
		


== Ծանոթագրություններ ==
Մոյա (Կոմորյան կղզիներ)

Անվան այլ կիրառումների համար տե՛ս՝ Մոյա (այլ կիրառումներ)Մոյա (արաբերեն՝ ادوئنی), քաղաք Կոմորոսի արևելքում գտնվող Անյուան կղզում։ Բնակչությունը կազմում է 8,475 մարդ՝ 2010 թվականի տվյալներով։
Հոգի (ալբոմ)

Անվան այլ կիրառումների համար տե՛ս՝ Հոգի (այլ կիրառումներ)Հոգի (անգլ.՝ Spirit) - Գոռ Մխիթարյանի յոթերորդ ալբոմն է։ Ձայնագրվել է Լոս Անջելեսում, և թողարկվել 2009 թվականին Gor Music լեյբլի կողմից։ Տևողությունը- 36ր34վ։


== Երգացանկ ==
Ես աչկ (3:33)
Հրաշքներ (4:00)
Հայր մեր (2:30)
Օր (3:59)
Օրհնություն (3:23)
Լույսի մասին (2:35)
Ձյուն (2:41)
Հաղթանակ (3:57)
Օրհնություն (Acoustic)	(3:15)
Ունայնություն (2:53)
About God (վերամշակված) (3:10)


== Երաժիշտներ ==
Գոռ Մխիթարյան  - վոկալ, ակուստիկ կիթառ, երգերի հեղինակ
Վարուժան Հովակիմյան  - բաս-կիթառ
Անդրե Հարությունյան  - հարվածային, պերկուսսիա
Ջեյ Դին - կիթառ
Արտ Գրիգորյան  - ստեղնային


== Աղբյուրներ ==
Gor Music Archived 2010-12-16 at the Wayback Machine.
Yahoo Music(չաշխատող հղում)
Bravo.AM - Հայտնի երաժիշտը Լոս-Անջելեսում հայկականն է քարոզում
(801) Հելվերթիա

(801) Հելվերթիա (անգլ.՝ Helwerthia), աստերոիդ աստերոիդների հիմնական գոտում։ Հայտնաբերվել է 1915 թվականի մարտի 20-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,605219 ա. մ., առավելագույնը մոտենում է 2,4033 ա. մ. հեռավորության վրա և հեռանում 2,8072 ա. մ.։ Արեգակի շուրջ մեկ ամբողջական պտույտ է կատարում 1535,91 երկրային օրվա ընթացքում, իր ուղեծրով շարժվելով միջինում 0,234389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,12° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(801) Հելվերթիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մագշտադտ

Մագշտադտ (գերմ.՝ Aidlingen), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 8793 է (2010 թվականի դեկտեմբերի 31–ի տվյալներով)։ Զբաղեցնում է 19,13 կմ² տարածք։ Պաշտոնական կոդը՝ 08 1 15 029։


== Ծանոթագրություններ ==


== Արտաքին հղումներ ==
Պաշտոնական էջը
Շելմաս

Շելմաս (ռուս.՝ Шельмас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վասինա գետի աջ ափին՝ 5 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկու-Պեչորսկու ավազանային շրջանին, գետի ջրատնտեսային տեղամասը՝ Վիչեգդա գետն է։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000024921
Հիդրոլոգիական ուսումնասիրությունների կոդը - 103002492
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մագդալինա Ջանփոլադյան

Մագդալինա Գեորգիի Ջանփոլադյան (նոյեմբերի 24, 1942(1942-11-24), Երևան, Հայկական ԽՍՀ, ԽՍՀՄ), հայ գրականագետ։ Բանասիրական գիտությունների դոկտոր (2007), պրոֆեսոր (2009)։


== Կենսագրություն ==
Մագդալինա Ջանփոլադյանը ծնվել է 1942 թվականի նոյեմբերի 24-ին, Երևանում։ 1964 թվականին ավարտել է Երևանի պետական համալսարանի ռուսաց լեզվի և գրականության բաժինը, 1967 թվականին՝ ասպիրանտուրան։ 1968 թվականին պաշտպանել է թեկնածուական թեզ՝ «Հովհաննես Թումանյանը և ժողովրդական էպոսը» թեմայով, 2007 թվականին դոկտորական թեզ՝ «Հայ միջնադարյան գրական հուշարձանները («Սասունցի Դավիթ», «Մատյան ողբերգության») ռուսերեն թարգմանություններում և քննադատության մեջ» թեմայով և ստացել բանասիրական գիտությունների դոկտորի գիտական աստիճան (2009 թվականից՝ պրոֆեսոր)։


== Աշխատանքային գործունեություն ==
1967 թվականից դասավանդում է ԵՊՀ-ում։ Աշխատում է նաև Հայ-ռուսական (սլավոնական) համալսարանում` Լևոն Մկրտչյանի անվան գրական և մշակութային նախաձեռնությունների կենտրոնում` որպես գիտական ղեկավար։ Հեղինակել է հայ-ռուսական և ռուս-հայկական գրական կապերի, գեղարվեստական թարգմանությունների խնդիրներին նվիրված ավելի քան 80 հոդված, որոնք տպագրվել են հանրապետական և համամիութենական պարբերականներում, ժողովածուներում։ Ռուսերեն թարգմանել և կազմել է հայ գրողների ստեղծագործությունները։ 1984 թվականից անդամակցում է Հայաստանի գրողների միությանը, 2008 թվականից ՀՀ ԳԱԱ Մ. Աբեղյանի անվան գրականության ինստիտուտում գործող ԲՈՀ-ի գիտական աստիճաններ շնորհող «ռուս գրականություն» գծով մասնագիտական խորհրդի անդամ է, 2013 թվականից՝ «Լիտերատուրնայա Արմենիա» գրական հանդեսի խմբագրական կոլեգիայի, 2015 թվականից «Բանբեր Երևանի համալսարանի (ռուս բանասիրություն)» գիտական հանդեսի խմբագրական կոլեգիայի անդամ է։


== Անդամակցություն ==
ԵՊՀ-ում գործող ԲՈՀ-ի գիտական աստիճաններ շնորհող գրականագիտության գծով մասնագիտական խորհրդի անդամ, 2008
Հայաստանի գրողների միության անդամ, 1984
«Լիտերատուրնայա Արմենիա» գրական հանդեսի խմբագրական կոլեգիայի անդամ, 2013
«Բանբեր Երևանի համալսարանի (Ռուս բանասիրություն)» գիտական հանդեսի խմբագրական կոլեգիայի անդամ, 2015


== Երկեր ==
«Սասունցի Դավթի» ռուսական կյանքը։ Երևան, Հեղինակային հրատարակություն, 2015։
Նարեկացու «Մատեան ողբերգութեան»-ը ռուսերեն թարգմանություններում և քննադատության մեջ։ Երևան, ԵՊՀ հրատ, 2012։
Թումանյանը և ժողովրդական էպոսը։ Երևան, Միտք, 1969։
«Երբ որ զգացմունքն է տողը թելադրում…»: Տարբեր տարիների հոդվածն։ Երևան, ՌՀՀ հրատ., 2006:
Հովհաննես Թումանյան, Հատընտիր, Մոսկվա, 1988։


== Թարգմանություններ (հայերենից) ==
Ավետիք Իսահակյան, Արձակ (նամակներ), Եր, 1975։
Հովհաննես Թումանյան, Ընտրանի 3 հատորով, հ. 3 (որոշ հոդվածներ), Երևան, 1969։


== Պարգևներ ==
ՀՀ Վարչապետի շնորհակալագիր, 2014
Մովսես Խորենացու մեդալ, 2014
Ռուսաստանի գրողների միության Մոսկվայի գրողների կազմակերպության Մ. Յու. Լերմոնտովի մեդալ, 2014
Հայաստանի կրթության և գիտության նախարարության ոսկե հուշամեդալ, 2012
Հայաստանի գրողների միության և Ռուս-հայկական (սլավոնական) համալսարանի համատեղ սահմանած Լևոն Մկրտչյանի անվան գրական մրցանակ, 2010
Ռուսաստանի մունիցիպալ ակադեմիայի Շոլոխովի անվան մեդալ, 2004


== Ծանոթագրություններ ==
Սիրկովշչինա

Սիրկովշչինա (ուկրաիներեն՝ Сирківщина), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Սիրկովշչինա գյուղում բնակվում էր 64 մարդ։ Բնակավայրը զբաղեցնում է 0,433 կմ² տարածք։ Բնակչության խտությունը կազմում էր 147,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մահոնիա սղոցիատերև

Մահոնիա սղոցիատերև (լատ.՝ Mahonia aquifolium), կծոխուրազգիներ ընտանիքի, մահոնիա ցեղի բույս։ 


== Նկարագրություն ==
Մշտադալար թուփ է՝ մինչև 1 մ բարձրությամբ, որը արմատային մացառների առատության շնորհիվ խիտ մացառներ է առաջացնում։ Երիտասարդ ընձյուղների վրայի
կեղևը վարդամոխրավուն է, հին ճյուղերի վրա գորշամոխրավուն, երկարավուն շերտերով։ Գագաթնային ծաղկաբողբոջները ձվաձև են, մինչև 1 սմ երկարությամբ,
թաղանթանման, սրածայր արտաքին թեփուկներով։ Կողմնային բողբոջները ձվաձև են, 3 — 5 մմ երկարությամբ։ Տերևները բարդ են, կենտ-փետրաձև, 20 սմ կաոությամբ, վերևի կողմից մուգ կանաչավուն և ւհայլուն, ներքևի կողմից' բաց կանաչավուն, անփայլ։ Կաշվեկերպ են, կազմված 5—9 տերևիկներից, որոնք երկարավուն-ձվաձև են, 3 — 9 սմ երկարությամբ և 1,5—2,5 սմ լայնությամբ, փոսիկասուրատամնաեզր, գագաթին կոշտ փշիկներով։ Ունեն տերևակիցներ։ Բազմածաղիկ ողկույզները գտնվում են գագաթնային բողբոջների ծոցերում։ Դրանց երկարությունը հասնում է 5 —8 սմ֊ի։ Ծաղիկները դեղին են, մոտ 3 մմ տրամագծով, գոգավոր բաժակաթերթիկներով և պսակաթերթիկներով։ Հատապտուղները երկարավուն֊էլիպսաձև են, 9,5 մմ երկարությամբ ևՑ մմ լայնությամբ, կապտասևավուն, սպիտակավուն խավով, ծածկված թեթևակի աղվամազով։ Պարունակում են 2—8 երկարավուն, 4,5 մմ երկարությամբ և 2,3 մմ լայնությամբ շագանակագույն, փայլուն սերմեր։ Ծաղկում է ապրիլ-մայիսին, պտուղները հասունանում են օգոստոսին։


== Տարածվածություն ==
Տարածված է Հյուսիսային Ամերիկայի արևմտյան Նահանգներում, Բրիտանական Կոլումբիայից մինչև Կալիֆոռնիա: Հայաստանի շրջանում մշակվում է Երևանում, Հրազդանում, Սևանում, Գյումրիում, Վանաձորում, Իջևանում, Ջերմուկում, Բյուրականում։ Ամենուրեք աչքի է ընկնում ցրտադիմացկունությամբ, ձմեռադիմացկունությամբ, երաշտադիմացկունությամբ։ Լուսասեր է, առանձնապես պահանջկոտ չէ հողի նկատմամբ։ Հատկապես գեղեցիկ է գարնանը, երբ խիտ, վառ դեղնավուն ծաղիկները առանձնանում են մուգ գույնի տերևների երանգի վրա։ Երևանի պայմաններում աշնանը տերևները ալ կարմիր գույն են ստանում։


== Կիրառություն ==
Ամենուրեք պետք է լայնորեն օգտագործել որպես դիմացկուն և մշտադալար բարձր դեկորատիվ թփատեսակ։ Բացի այդ, հատապտուղներն օգտագործվում են ուշակեղենի
արտադրության մեջ և գինի ներկելու համար։
:


== Ծանոթագրություններ ==
Բեռլին (քանդակ)

Բեռլին, քանդակ Գերմանիայի մայրաքաղաք Բեռլինի արևմտյան մասում՝ Թաուենցինշտարս փողոցում։
Հուշարձանի ստեղծման միտքն առաջացել է 1985 թվականին, բացվել է 1987 թվականին քանդակագործ ամուսիններ Բրիգետ Մացչինսկի-Դենինհոֆի և Մարտին Մացչինսկու կողմից։ Քանդակի հիմնական մոտիվը՝ «կոտրված շղթան», խորհրդանշում է Բեռլինի պատի կառուցմամբ Արևմտյան և Արևելյան Գերմանիաների միջև առաջացած կապը։
Թեև պատն ապամոնտաժվել է, քաղաքապետարանը գնել է քանդակը տիկին Մացչինսկի-Դենինհոֆից՝ ի հիշատակ Գերմանիայի պատմության ցավալի էջի։


== Պատմություն ==
«Բեռլին» քանդակը Կուրֆյուրստենդամ քանդակների բուլվարում ստեղծված ութ քանդակներից մեկն է՝ ստեղծված 1987 թվականին "Skulpturenboulevard Kurfürstendamm" միջոցառման ժամանակ, որն Արևմտյան Բեռլինի քաղաքապետարանը նախաձեռնել էր Բեռլինի 750-ամյա տարելիցի առթիվ։ Տեղադրված ութ քանդակներից միայն երեքը ստացան տարելիցից հետո տեղայնքում մնալու թույլտվություն (Բեռլին, Բուրգ, և der nackten Maja տեսքով կադիլաներ), «Բեռլին» քանդակը քաղաքապետարանն ու Deutsche Bank ձեռք բերեցին սկզբնական վարձակալության ժամկետի ավարտից հետո։
Միջոցառման համար քանդակագործներին թույլատրել էին ազատ կերպով որոշելու, թե որտեղ կամ Կուրֆյուրստենդամ շրջակայքում տեղադրել իրենց աշխատանքը։ Մացչինսկի-Դենինհո զույգը հուշարձանի տեղադրման համար ընտրեց Թաուենցինշտաս փողոցը՝ Վիլհելմ I Հոհենցոլեռնի հիշատակի եկեղեցու դիմաց, որն էական վնաս էր կրել Երկրորդ համաշխարհային պատերազմի ժամանակ ռմբակոծությունից։
Քանդակը բաղկացած է մոտ 2 մետր տրամագծով դեպի երկինք հառնող չորս պողպատե խողովակներից՝ ամրացված բետոնե հիմքով։ Յուրաքանչյուր կողմի երկու կողմերից մեկը մոտ կես մետր թեքվում է, այնուհետև ամբողջությամբ փոխելով ուղղությունը՝ հանգույցվում է՝ խորհրդանշելով Բեռլինի երկու կողմերի միջև սերտությունն ու մեկուսացումը։ Խողովակների մակերեսը ծածկված է քրոմի նիկելի պողպատով, որը նրան հաղորդում է «շողացող ազդեցություն», ինչը, կախված օրվա ժամից, կարող է մթնել կամ փայլել։
Նկարագրելով Բեռլինի քանդակի նպատակն ու ազդեցությունը՝ Բրիգետ Մացչինսկի-Դենինհոֆը նշել է.


== Ծանոթագրություններ ==
(6785) 1990 VA7

(6785) 1990 VA7, աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 12-ին Հիտոշի Շիոձավայի և Մինորու Կիձավայի կողմից Ֆուջիեդայում։
Միջին հեռավորությունը Արեգակից կազմում է 3,183448 ա. մ., առավելագույնը մոտենում է 2,8667 ա. մ. հեռավորության վրա և հեռանում 3,5002 ա. մ.։ Արեգակի շուրջ մեկ ամբողջական պտույտ է կատարում 2074,65 երկրային օրվա ընթացքում, իր ուղեծրով շարժվելով միջինում 0,173523 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6785) 1990 VA7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրիգորոդնոե (գյուղ, Գրոզնենսկի շրջան)

Պրիգորոդնոե (ռուս.՝ Пригородное), գյուղ Ռուսաստանի Չեչենական հանրապետության Գրոզնենսկի շրջանի կազմում։
Բնակչությունը 2010 թվականին գրանցված տվյալներով կազմում էր 4884 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաեսկա (գյուղ, Ռիդալա շրջան)

Անվան այլ կիրառումների համար տե՛ս՝ ՀաեսկաՀաեսկա (էստ․՝ Haeska), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 81 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Միկենք

Միկենք, Հունաստանի մայր ցամաքի կարևոր կենտրոններից մեկը, սկզբնապես Միկենյան պետության մայրաքաղաքը։ Գտնվում էր Հարավային Հունաստանի Պելոպոնեսի արևելյան ափի մոտ (Արգոլիդյան ծովախորշից ոչ հեռու) և վերաբերվում է Ք․ա․ 14-12-րդ դարերին։


== Քաղաքի նկարագրություն ==
Քաղաքը տեղադրված էր երեք բլուրների վրա, որոնցից մեկի վրա՝ միջնաբերդը։
Միջնաբերդն իր մոտավորապես եռանկյունաձև պարագծով շրջապատված էր կիկլոպյան տեխնիկայով կառուցված պարիսպներով։ Պաշտպանական կառուցվածքների շնորհիվ նա բավականաչափ անառիկ էր։ Գլխավոր մուտքը (այսպես կոչված «առյուծների դարպասը») գտնվում էր հյուսիսարևելյան անկյունում։ Շլիմանի պեղումների միջոցով հայտնաբերվել են բարձրարվեստ իրերով հարուստ դամբարաններ, որոնք շրջապատված էին քարե օղակաձև պատով։
«Առյուծնրի դարպասը» ամփոփված է հաստ պատերի արանքում։ Նրա լայն բացվածքը ծածկված էր քարե մեծ հեծանով՝ վրան բեռաթափման եռանկյունի, որում ավելի ուշ տեղավորված է առյուծների բարձրաքանդակը։
Պալատը տեղավորված է բլրի գագաթին։ Պալատական համալիրը բաղկացած էր մի քանի սենյակներից, սանդղքատնից և այլն։ Պալատի իշխող դիրքը և լավ տեսանելիությունը բոլոր կողմերից ընդգծում էր նրա նշանակությունը Միկենի միջնաբերդի ճարտարապետական համալիրում։ Միջնաբերդում կային նաև բնակելի և տնտեսական շենքեր։


== Տե՛ս նաև ==
Կնոսոս
Միկենյան քաղաքակրթություն
Կրետեի ծովապետություն


== Ծանոթագրություններ ==
Ռոդնիկովա Գուտա

Ռոդնիկովա Գուտա (ուկրաիներեն՝ Родникова Гута), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Ռոդնիկովա Գուտա գյուղում բնակվում էր 483 մարդ։ Բնակավայրը զբաղեցնում է 12 կմ² տարածք։ Բնակչության խտությունը կազմում էր 40,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոլոնիետա

Բոլոնիետա  (իտալերեն՝ Bolognetta) կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 3438 մարդ, բնակչության խտությունը կազմում է 126 մարդ/կմ²։ Զբաղեցնում է 27 կմ² մակերես տարածք։ Փոստային ինդեքսն է՝ 90030։ Հեռախոսային կոդը՝ 091։


== Բնակչության աճը ==


== Արտաքին հղումներ ==
http://www.comunedibolognetta.it/ Archived 2006-09-04 at the Wayback Machine.


== Ծանոթագրություններ ==
Դորոթի Ուայլդ

Դորոթի Այրն Ուայլդ, հայտնի նաև որպես Դոլլի Ուայլդ (հուլիսի 11, 1895(1895-07-11), Լոնդոն, Մեծ Բրիտանիայի և Իռլանդիայի միացյալ թագավորություն - ապրիլի 10, 1941(1941-04-10), Անգլիա, Միացյալ Թագավորություն ), անգլիացի հասարակական ակտիվիստ, որը հայտնի է դարձել իր ընտանեկան պատկանելիությամբ և ունեցել սրամիտ զրուցակցի հեղինակություն։ Նրա հնայքն ու հումորը նրան հայտնի էին դարձրել Փարիզի սալոններում։


== Կյանք ==


=== Վաղ կյանք ===
Ծնվել է Լոնդոնում իր հորեղբայր Օսկար Ուայլդի համասեռամոլ գործողությունների համար ձերբակալումից 3 ամիս անց և Օսկարի ավագ եղբոր՝ Ուիլլիի և վերջինիս կնոջ՝ Սոֆի Լիլի Լիսի միակ երեխան էր։ Թեև հորեղբորը երբեք չի տեսել, Դորոթին նրան աստվածացրել է ավելի շատ, քան իր հորը, որը հարբեցող է եղել ու մահացել է նրա ծնունդից մի քանի տարի հետո։
Մեծացել է մոր և խորթ հոր՝ թարգմանիչ Ալեքսանդր Տեքսիերա դե Մատտոսի խնամքի տակ, չնայած այդ ժամանակ նրա մայրը «այնքան աղքատ էր, որ չէր կարողանում տանը պահել երեխային»։ Նա երեխային ուղարկել է այնտեղ, ինչը նա նկարագրել էր որպես «գյուղական մենաստան»։ Ուայլդը քիչ էր խոսում իր մանկության մասին, և երբ անգամ խոսում էր, պատմում էր միայն մեկ պատմություն։ Ըստ փարիզեցի հեքիաթասաց Բետտինա Բերջերիի՝ «Երբ Դոլին շատ փոքր էր, նա սիրում էր շաքար վերցնել, թաթախել դրանք իր գեղեցիկ մոր՝ Լիլիի օծանելիքի մեջ և ուտել դրանք»։


=== Առաջին համաշխարհային պատերազմ ===
1914 թվականին մեկնել է Ֆրանսիա՝ առաջին աշխարհամարտում շտապօգնության մեքենա վարելու համար։ 1917 կամ 1918 թվականներին Փարիզում բնակվելիս նա սիրավեպ է ունեցել շտապօգնության իր ծառայակիցներից մեկի՝ Մերիոն «Ջո» Քարստեյրսի հետ, որը 1920-ական թվականներին դարձել էր մոտորանավակի մրցարշավորդուհի և հայտնի էր որպես «ջրի վրա ամենաարագ ընթացող կինը»։ Չնայած գրավում էր ինչպես տղամարդկանց, այնպես էլ կանանց, Դորոթի Ուայլդը լեսբուհի էր։


=== Հակումներ և հետագա կյանք ===
Ուայլդը ալկոհոլ օգտագործում էր չափից շատ և կախվածություն ուներ հերոինից։ Նա անցել է բուժման մի քանի կուրսերով, որոնցից ոչ մեկը հաջողությամբ չի պսակվել. նա բուժական հաստատություններից մեկից դուրս է եկել այն ժամանակ ազատ վաճառվող պարալդեհիդ քնահաբի նկատմամբ կախվածությամբ։
1939 թվականին նրան ախտորոշել են կրծքագեղձի քաղցկեղ, բայց հրաժարվել է վիրահատությունից՝ փնտրելով այլընտրանքային բուժումներ։ Հաջորդ տարի, երբ գերմանացիները մոտենում էին Փարիզին, նա փախել է Անգլիա։ Մահացել է 1941թվականին, 45 տարեկան հասակում, կա՛մ քաղցկեղից կա՛մ, հավանաբար, թմրամիջոցների գերդոզավորումից։


== Հարաբերություններ Նատալի Բարնիի հետ ==
Ուայլդի ամենաերկար հարաբերությունը, որը տևել է 1927 թվականից մինչև իր մահը, ամերիկացի լեսբուհի գրող Նատալի Քլիֆորդ Բարնիի հետ էր, որին պատկանում էր 20-րդ դարի ամենահայտնի փարիզյան գրական սալոններից մեկը։


== Գրական ստեղծագործություններ ==
Դոլլի Ուայլդը շատերի կողմից դիտարկվում էր որպես շնորհալի պատմող և գրող, բայց նա երբեք չի օգտվել այդ բնական տաղանդներից։ Նրան աջակցում էին հիմնականում առատաձեռն ուրիշները և խորթ հորից ստացած փոքրիկ ժառանգությունը։ Նրա միակ գրական գործերը թարգմանություններ էին և ընկերների հետ աշխույժ նամակագրությունը։


== Ծանոթագրություններ ==


== Արտաքին հղումներ ==
Biography of Wilde in the New York Times
When Wilde's lover Natalie Barney met her uncle Oscar Wilde